CELEX: 32013R1057
Language: et
Date: 2013-10-29 00:00:00
Title: Komisjoni rakendusmäärus (EL) nr 1057/2013, 29. oktoober 2013 , millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa toimeaine mangaankarbonaadi osas  EMPs kohaldatav tekst

30.10.2013   
            
            
               ET
            
            
               Euroopa Liidu Teataja
            
            
               L 288/63
            
         KOMISJONI RAKENDUSMÄÄRUS (EL) nr 1057/2013,
   29. oktoober 2013,
   millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa toimeaine mangaankarbonaadi osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Euroopa Liidus toiduloomade veterinaarravimites või loomakasvatuses kasutatavates biotsiidides kasutamiseks ette nähtud farmakoloogiliste toimeainete jääkide piirnormid on kehtestatud vastavalt määrusele (EÜ) nr 470/2009.
            
         
               (2)
            
            
               Farmakoloogilised toimeained ja nende liigitus loomsetes toiduainetes sisalduvate jääkide piirnormide järgi on sätestatud komisjoni määruse (EL) nr 37/2010 (2) lisas.
            
         
               (3)
            
            
               Mangaankarbonaat on lisatud määruse (EL) nr 37/2010 lisa tabelisse 1 lubatud toimeainena ainult suukaudseks manustamiseks kõikide toiduloomade liikide puhul.
            
         
               (4)
            
            
               Euroopa Ravimiametile on esitatud taotlus laiendada olemasolevat mangaankarbonaadi kannet parenteraalse kasutuse lisamisega veiste puhul.
            
         
               (5)
            
            
               Kooskõlas määruse (EÜ) nr 470/2009 artikliga 5 kaalub Euroopa Ravimiamet võimalust kasutada teatavas toiduaines leiduva farmakoloogilise toimeaine suhtes kehtestatud jääkide piirnormi teise samalt loomaliigilt pärit toiduaine puhul või ühe või mitme liigi suhtes kehtestatud farmakoloogilise toimeaine jääkide piirnormi muude liikide puhul.
            
         
               (6)
            
            
               Veterinaarravimite komitee soovitas laiendada mangaankarbonaadi jääkide piirnorme veiste puhul, et lisada parenteraalne kasutus, ning ekstrapoleerida veiste puhul kehtestatud jääkide piirnormid kõigile toiduloomade liikidele.
            
         
               (7)
            
            
               Seepärast tuleb määrust (EL) nr 37/2010 vastavalt muuta, et lisada toimeaine mangaankarbonaadi parenteraalne kasutus kõigi toiduloomade liikide puhul.
            
         
               (8)
            
            
               Käesoleva määrusega ette nähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. oktoober 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 152, 16.6.2009, lk 11.
   
      (2)  ELT L 15, 20.1.2010, lk 1.
   
      LISA
      Määruse (EL) nr 37/2010 lisa tabelis 1 asendatakse kanne toimeaine mangaankarbonaadi kohta järgmisega:
      
         
                     Farmakoloogiline toimeaine
                  
                  
                     Markerjääk
                  
                  
                     Loomaliik
                  
                  
                     Jääkide piirnormid
                  
                  
                     Sihtkoed
                  
                  
                     Muud sätted (vastavalt määruse (EÜ) nr 470/2009 artikli 14 lõikele 7)
                     
                  
                  
                     Terapeutiline liigitus
                  
               
                     „Mangaankarbonaat
                  
                  
                     EI KOHALDATA
                  
                  
                     Kõik toiduloomade liigid
                  
                  
                     JÄÄKIDE PIIRNORME EI OLE KEHTESTATUD
                  
                  
                     EI KOHALDATA
                  
                  
                     KIRJE PUUDUB
                  
                  
                     Seedetrakt ja ainevahetus / mineraalsed lisandid”